लखनऊ. अपने जीवन को वृक्षारोपण को समर्पित कर चुके पेड़ बाबा उर्फ़ मनीष तिवारी को बचपन से ही पेड़ लगाने का शौक है। उनका यह शौक धीरे-धीरे आन्दोलन में बदल गया है। उन्होंने पेड़ को ही सब कुछ मान लिया है।
वह आम लोगों को अपने मुहिम में शामिल करते हैं। इसके लिए लोगो से उनकी दादी, नानी या घर के अहम सदस्यों की याद में लगवाते हैं।
पेड़ बाबा के मुताबिक, कुछ लोग अपना गुस्सा पेड़ पर उतारते हैं। कार, मोटर साईकिल से छोटे पौधों को कुचल देते है। लेकिन उन लोगों को पता होना
चाहिए कि जिस पेड़ को आज वो कुचल रहे हैं, वही आने वाले भविष्य में उनको जीवन भर स्वच्छ हवा देगा। वह पेड़ लगाने के साथ ही साथ लोगों को जागरूक भी कर रहे हैं। उसके लिए वह अपने पैसे से गीत गाते हैं, साहित्य बांटते हैं, जिनको पेड़ की जरूरत होती है, उन्हें पौधे भी मुफ्त में देते है।
बाबा जी को बच्चों से भी बहुत लगाव है। स्कूली बच्चों को जागरूक करने के लिए प्रतियोगी परीक्षाओं जैसे पेंटिंग और अन्त्याक्षरी का आयोजन कराते हैं। ईनाम में भी पेड़ ही गिफ्ट करते हैं।
मूल रूप से बिहार के गोपालगंज जिला के निवासी मनीष तिवारी ने इलाहाबाद विश्वविद्यालय से स्नातक किया है। कई सामाजिक संस्थानों से जुड़े रहे हैं। सन् 1998 से वृक्ष रोपड़ में लगे हुए हैं।
hin_Deva hin_Deva hin_Deva hin_Deva hin_Deva awa_Deva